Zemgalia ye reconoixida chunto con Selonia como una unica rechión, encara que a vegadas se puet considerar ista zaguera como una cinquena rechión independient. Tamién en o escudo de Letonia Zemgalia ye representada chunto a Curlandia (Kurzeme), debiu a las conexions historicas entre as dos rechions. Semigalia muga con otras rechions balticas historicas como Livonia (parti meridional de l'antiga Livonia sueca) a o norueste, a Samogitia lituana a o sud, Curlandia a l'ueste y Letgalia a l'este, asinas como con o Golfo de Riga a o norte. A cheografía de Zemgalia ye formada mas que mas por planas y bells tozals. O río Lielupe ye o más important d'a rechión dimpués d'o Daugava. A ciudat mas gran ye Jelgava (en alemán Mitau), l'antiga capital d'o Ducato de Curlandia y Zemgalia.